
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/438/10.06.2002





AVIZ

asupra proiectului de Lege privind aprobarea Ordonanţei 

de urgenţă a Guvernului nr.50/2002 pentru ratificarea addendumurilor 

la memorandumurile de finanţare referitoare la Programul operaţional 

de ţară PHARE 1997, Programul naţional PHARE 1998, Programul PHARE privind Facilitatea pentru infrastructuri de mari dimensiuni 

pe anul 1998, Facilitatea de recuperare (Pre-Ins Facility) pentru anul 

1998, Programul pentru restructurarea întreprinderilor şi reconversie profesională (RICOP), Programul naţional PHARE 1999-partea a II-a. 
În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.50/2002 pentru ratificarea addendumurilor la memorandumurile de finanţare referitoare la Programul operaţional de ţară PHARE 1997, Programul naţional PHARE 1998, Programul PHARE privind Facilitatea pentru infrastructuri de mari dimensiuni pe anul 1998, Facilitatea de recuperare (Pre-Ins Facility) pentru anul 1998, Programul pentru restructurarea întreprinderilor şi reconversie profesională (RICOP), Programul naţional PHARE 1999-partea a II-a,  trimis cu adresa nr. 275 din 3.06.2002.

La întocmirea prezentului  aviz, comisia a avut în vedere avizul nr.478/12.04.2002 al Consiliului Legislativ;

Proiectul de Lege vizează extinderea perioadelor de contractare şi/sau plată pentru unele proiecte Phare din cadrul unor memorandumuri de finanţare, extindere solicitată de către Ministerul Integrării Europene, în calitatea sa de coordonator naţional al asistenţei financiare nerambursabile, în anul 2001, şi aprobată de Comitetul de Gestiune Phare. 
Potrivit prevederilor art. 60 din Regulamentul Camerei Deputaţilor, membrii comisiei au examinat acest proiect de lege în şedinţa din 11 iunie 2002.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Integrării Europene: domnul Popescu Andrei – secretar de stat şi din partea Ministerului Finanţelor Publice: domnul Ene Constantin - director.

            La lucrările comisiei au fost prezenţi 28 deputaţi, din totalul de 31 de membri ai comisiei.


Proiectul de lege a fost adoptat de Senat în şedinţa din data de 23 mai 2002.

În urma dezbaterilor, membrii  comisiei  au  hotărât,  cu  25  voturi  pentru,

0 împotrivă şi 3 abţineri, avizarea favorabilă a proiectului de lege, în forma adoptată de Senat. 

   
PREŞEDINTE,

       Dan Radu Ruşanu

                                         
SECRETAR,

                                        Lucia Cornelia Lepădatu

                                                                                        

     Expert parlamentar










     Ştefan Condeescu 

